Suomen kieli käyttöön/Rajalla

Finnish Text
Suomen ja Venäjän rajalla on paljon jonoja. Jonojen syy on uusi autositoumusmaksu. Venäjän tulli alkoi torstaina ottaa Kaakkois-Suomen rajanylityspaikoilla 100 ruplaa eli noin kolme euroa autositoumusmaksua. Tulli sanoo, että venäjän verohallinto haluaa maksun. Maksu koskee kaikkia, jotka eivät ole Venäjän kansalaisia. Venäjän rajanylityspaikoilla on jonoja, koska ajoneuvomaksun maksaminen kestää jokaisen auton kohdalla 15 - 30 minuuttia. Jonoja on syntynyt molemmilla puolilla rajaa. Suomen puolella jono on pitkä Imatralla. Vaalimaan raja-asemalla Venäjän puolella autot jonottavat Suomeen pääsyä 6 - 8 tuntia. Autositoumusmaksu täytyy maksaa henkilö- ja linja-autoista. Yhdellä autositoumusmaksulla saa ajaa auton Venäjälle ja takaisin Suomeen yhden kerran. Autositoumusmaksun tarkoitus on, että auto tulee Venäjältä takaisin Suomeen.